**Palotás Község Önkormányzata**

**Képviselő-testületének**

**9. számú nyílt ülési**

**J E G Y Z Ő K Ö N Y V E**

**Kisbágyon Község Önkormányzata**

**Képviselő-testületének**

**6. számú nyílt ülési**

**J E G Y Z Ő K Ö N Y V E**

**Szarvasgede Község Önkormányzata**

**Képviselő-testületének**

**6. számú nyílt ülési**

**J E G Y Z Ő K Ö N Y V E**

**Készült**: Palotás, Kisbágyon és Szarvasgede Községek Önkormányzata Képviselő-

 testületének 2024. május 22-én megtartott nyilvános együttes testületi üléséről

**N a p i r e n d**:

1./ Palotási Közös Önkormányzati Hivatal 2023. évi költségvetése módosításának

 megtárgyalása, elfogadása. *Palotás 42/2024.(V.22.) határozat*

**Előterjesztő:** Szabó Mihály polgármester *Kisbágyon 23/2024.(V.22.) határozat*

 *Szarvasgede 19/2024.(V.22.) határozat*

2./ Palotási Közös Önkormányzati Hivatal 2023. évi zárszámadásának megtárgyalása,

 elfogadása. *Palotás 43/2024.(V.22.) határozat*

**Előterjesztő:** Szabó Mihály polgármester *Kisbágyon 24/2024.(V.22.) határozat*

 *Szarvasgede 20/2024.(V.22.) határozat*

3./ Palotási Közös Önkormányzati Hivatal 2023. évi tevékenységéről szóló beszámoló

 megtárgyalása, elfogadása *Palotás 44/2024.(V.22.) határozat*

**Előterjesztő:** dr. Horkai-Tóth Gabriella jegyző *Kisbágyon 25/2024.(V.22.) határozat*

 *Szarvasgede 21/2024.(V.22.) határozat*

**Palotás Község Önkormányzata**

**Képviselő-testületének**

**9.számú nyílt ülési**

**J E G Y Z Ő K Ö N Y V E**

**Kisbágyon Község Önkormányzata**

**Képviselő-testületének**

**6. számú nyílt ülési**

**J E G Y Z Ő K Ö N Y V E**

**Szarvasgede Község Önkormányzata**

**Képviselő-testületének**

**6. számú nyílt ülési**

**J E G Y Z Ő K Ö N Y V E**

**Készült**: Palotás, Kisbágyon és Szarvasgede Községek Önkormányzata Képviselő-

 testületének 2024. május 22-én megtartott nyilvános együttes testületi üléséről

**Testületi ülés helye**: Látogatóközpont

 Palotás, Középső út 1.

**Jelen vannak:**

**Palotás Község Önkormányzata Képviselő-testülete:**Szabó Mihály polgármester, Almási Lajos alpolgármester, Dúzsné Szita Mária, Hegyi Tamás, Krekács Istvánné, Pintér Tibor önkormányzati képviselők

**Kisbágyon Község Önkormányzata Képviselő-testülete**: Nagy Attiláné polgármester, Zachar Tibor alpolgármester, Jancsó Mónika Ildikó, Mérészné Holecz Mária önkormányzati képviselők

**Szarvasgede Község Önkormányzata Képviselő-testülete**: Kovács Ottó Béla polgármester, Pilinyi Zoltán alpolgármester, Bukovinszki Arnoldné, Divald Szabolcs, Kakukné Opre Mária önkormányzati képviselő

**Tanácskozási joggal**: dr. Horkai-Tóth Gabriella jegyző, Molnárné Ocsovszki Henriette pénzügyi ügyintéző

**Jegyzőkönyvvezető:**Varga Anita ügyintéző

Az együttes ülést Szabó Mihály Palotás község polgármestere vezeti le.

Köszönti a megjelenteket, megállapítja, hogy a palotási képviselő-testület határozatképes, mivel a 7 fős testület 6 tagja jelen van, a kisbágyoni képviselő-testület határozatképes, mivel az 5 tagú testület 4 tagja jelen van, a szarvasgedei képviselő-testület szintén határozatképes, mivel az 5 tagú testület 5 tagja jelen van.

A képviselő-testületek az ülés napirendjére tett javaslatot elfogadják, így az ülés napirendje a következő:

**N a p i r e n d**:

1./ Palotási Közös Önkormányzati Hivatal 2023. évi költségvetése módosításának megtárgyalása, elfogadása.

2./ Palotási Közös Önkormányzati Hivatal 2023. évi zárszámadásának megtárgyalása, elfogadása.

3./ Palotási Közös Önkormányzati Hivatal 2023. évi tevékenységéről szóló beszámoló megtárgyalása, elfogadása

**I.NAPIREND:**

**Palotási Közös Önkormányzati Hivatal 2023. évi költségvetése módosításának megtárgyalása, elfogadása**

*(előterjesztés, határozati javaslat a jegyzőkönyvhöz csatolva)*

**Szabó Mihály polgármester:** Nagyon szépen köszönöm a Közös Hivatal dolgozóinak, Jegyző Asszonynak az előterjesztések elkészítését. Megkérdezem a képviselőket van-e valakinek kérdése, észrevétele?

A képviselők részéről kérdés, észrevétel nem hangzott el, a polgármester szavazásra bocsátja a Palotási Közös Önkormányzati Hivatal 2023. évi költségvetése módosításának elfogadását.

A **PALOTÁS** Község Önkormányzatának Képviselő-testülete 6 igen szavazattal, **KISBÁGYON** Község Önkormányzatának Képviselő-testülete 4 igen szavazattal, **SZARVASGEDE** Község Önkormányzatának Képviselő-testülete 5 igen szavazattal, ellenszavazat, tartózkodás nélkül, elfogadja a Palotási Közös Önkormányzati Hivatal 2023. évi költségvetésének módosítását és az alábbi határozatot hozza:

**PALOTÁS Község Önkormányzatának Képviselő-testülete**

**42/2024.(V.22.) Képviselő-testületi határozat**

**KISBÁGYON Község Önkormányzatának Képviselő-testülete**

**23/2024.(V.22.) Képviselő-testületi határozat**

**SZARVASGEDE Község Önkormányzatának Képviselő-testülete**

**19/2024.(V.22.) Képviselő-testületi határozat**

Palotás, Kisbágyon és Szarvasgede Községek Önkormányzatai Képviselő-testületei megtárgyalták a Palotási Közös Önkormányzati Hivatal 2023. évi költségvetésének módosítását és az alábbi határozatot hozzák:

1./ A Palotási Közös Önkormányzati Hivatal 2023. évi költségvetése az alábbiak szerint módosul:

A Palotási Közös Önkormányzati Hivatal bevétele 75.130.000 forintról 75.397.303 forintra, a Palotási Közös Önkormányzati Hivatal kiadása 75.130.000 forintról 75.397.303 forintra módosul az 1. számú mellékletben, illetve az 2. számú mellékletben részletezettek szerint.

2./ A Palotási Közös Önkormányzati Hivatal előirányzat módosítását Palotás Község Önkormányzata Képviselő-testületének soron következő 2023. évi költségvetés módosításában szerepeltetni kell.

**Határidő:** értelemszerűen

**Felelős:** dr. Horkai-Tóth Gabriella jegyző

**II. NAPIREND:**

**Palotási Közös Önkormányzati Hivatal 2023. évi zárszámadásának megtárgyalása, elfogadása**

*(előterjesztés, határozati javaslat a jegyzőkönyvhöz csatolva)*

**Szabó Mihály polgármester:** Megkérdezem a képviselőket van-e valakinek kérdése, észrevétele a 2023. évi zárszámadással kapcsolatban?

A képviselők részéről kérdés, észrevétel nem hangzott el, a polgármester szavazásra bocsátja a Közös Hivatal 2023. évi zárszámadásának elfogadását.

A **PALOTÁS** Község Önkormányzatának Képviselő-testülete 6 igen szavazattal, **KISBÁGYON** Község Önkormányzatának Képviselő-testülete 4 igen szavazattal, **SZARVASGEDE** Község Önkormányzatának Képviselő-testülete 5 igen szavazattal, ellenszavazat, tartózkodás nélkül, elfogadja a Palotási Közös Önkormányzati Hivatal 2023. évi zárszámadását és az alábbi határozatot hozza:

**PALOTÁS Község Önkormányzatának Képviselő-testülete**

**43/2024.(V.22.) Képviselő-testületi határozat**

**KISBÁGYON Község Önkormányzatának Képviselő-testülete**

**24/2024.(V.22.) Képviselő-testületi határozat**

**SZARVASGEDE Község Önkormányzatának Képviselő-testülete**

**20/2024.(V.22.) Képviselő-testületi határozat**

Palotás, Kisbágyon és Szarvasgede Községi Önkormányzatok Képviselő-testületei megtárgyalták a Palotási Közös Önkormányzati Hivatal 2023. évi költségvetésének végrehajtásáról szóló beszámolót és az alábbi határozatot hozzák:

1./ A Palotási Közös Önkormányzati Hivatal 2023. évi költségvetésének végrehajtásáról szóló beszámolót 75 396 640 forint bevétellel, 67 640 949 forint kiadással az 1-2-3-4. mellékletekben részletezettek szerint elfogadják.

2./ A három önkormányzat közötti elszámolási különbözet nem keletkezett, mivel a 2023. évi maradvány teljes egészében a 2024. évi költségvetésben igénybevételre kerül.

A Palotási Közös Önkormányzati Hivatal maradványát 7 755 691 forinttal, az 5. melléklet szerint jóváhagyják, mely összeg a 2024. évi költségvetésében igénybevételre került.

3./ A Palotási Közös Önkormányzati Hivatal 2023. évi mérlegét a 6. melléklet, eredmény-kimutatását a 7. melléklet, vagyonleltárát a 8. melléklet tartalmazza.

4./ A Palotási Közös Önkormányzati Hivatal 2023. évi költségvetésének végrehajtása és a maradvány összege Palotás Község Önkormányzata zárszámadási rendeletében egy címet alkot.

**Határidő:** önkormányzati zárszámadási rendelet

**Felelős:** dr. Horkai-Tóth Gabriella jegyző

**III. NAPIREND:**

**Palotási Közös Önkormányzati Hivatal 2023. évi tevékenységéről szóló beszámoló megtárgyalása, elfogadása**

*(előterjesztés, határozati javaslat a jegyzőkönyvhöz csatolva)*

**dr. Horkai-Tóth Gabriella jegyző**: A korábbi évektől eltérően most kibővítettem a Közös Hivatal tevékenységéről szóló beszámolót, kicsit részletesebben kifejtettem mi mindennel is foglalkozik a Hivatal. Nagyon hálás vagyok azért, hogy az elmúlt 10 évben itt dolgozhattam a Palotási Közös Önkormányzati Hivatalban és azért is, hogy három ilyen képviselő-testülettel dolgozhattam, mert nagyban segítették sokszor a munkánkat. Mindig építőjellegű hozzászólások és javaslatok voltak, nem a munka akadályozása volt a cél. Köszönöm, hogy ilyen nyugalomban, ilyen fejlődésen tudtunk keresztül menni, mert ez hozzájárult ahhoz, hogy ennyi mindent meg tudtunk valósítani mindhárom településen. Szeretném megköszönni mindhárom település minden képviselő-testületi tagjának azt a sok segítséget, azt a munkát amit kaptunk. A Hivatal minden dolgozója örömmel, szívvel és lélekkel tette a dolgát, hogy ezek a dolgok jól működjenek.

**Kovács Ottó Béla polgármester**: Jegyző Asszony említette, hogy kiegészítette a korábbi beszámolókhoz képest a jelenlegi beszámolót, én ezt úgy értékelem, hogy a részletességre, precizitásra való törekvés késztette őt és a kolléganőket a hivatalból és köszönet és tisztelet neki is és a természetesen a hivatal minden dolgozójának. Ebben az időszakban különösen megterheltek a dolgozók, köszönet részemről is mindenkinek, a képviselő-testületi tagoknak is.

**Nagy Attiláné polgármester:** Én is szeretném megköszönni a Közös Hivatal munkáját és tapasztalva, hogy a környező településeken is működnek közös hivatalok és ilyen együttes testületi ülések, ismerve azt, hogy nem mindig van meg az egyetértés és jó hangulat, mint itt nálunk, én is csak köszönni tudok mindent nektek. Jó volt együtt dolgozni, nem voltak nagy kérdéseink, nagy kritikáink, hiszen a munka mindig tökéletes volt és ez a Hivatal dolgozóinak köszönhető, akik nekünk, mint polgármestereknek biztosítjátok a hátteret, nyugodtak vagyunk, mert tudjuk, hogy minden rendben van.

**Szabó Mihály polgármester**: Én megkockáztatom azt, hogy a Pásztói járás legjobb apparátusával dolgozhattunk, nagyon jó volt az együttműködés. Bízom benne, hogy a Hivatal a jövőben is úgy fog dolgozni, hogy az arra méltó személyek lesznek a Hivatalban is és a Képviselő-testületekben is. Azzal a javaslattal élnék a képviselő-testületeknek, hogy szeptember 30-ig a Közös Hivatal dolgozóinak ezt a munkát ismerjük is el jutalom keretében, mert méltán megérdemlik.

A képviselők részéről kérdés, észrevétel nem hangzott el, a polgármester szavazásra bocsátja a Közös Hivatal 2023. évi tevékenységéről szóló beszámoló elfogadását.

A **PALOTÁS** Község Önkormányzatának Képviselő-testülete 6 igen szavazattal, **KISBÁGYON** Község Önkormányzatának Képviselő-testülete 4 igen szavazattal, **SZARVASGEDE** Község Önkormányzatának Képviselő-testülete 5 igen szavazattal, ellenszavazat, tartózkodás nélkül, elfogadja a Palotási Közös Önkormányzati Hivatal 2023. évi tevékenységéről szóló beszámolót és az alábbi határozatot hozza:

**PALOTÁS Község Önkormányzatának Képviselő-testülete**

**44/2024.(V.22.) Képviselő-testületi határozat**

**KISBÁGYON Község Önkormányzatának Képviselő-testülete**

**25/2024.(V.22.) Képviselő-testületi határozat**

**SZARVASGEDE Község Önkormányzatának Képviselő-testülete**

**21/2024.(V.22.) Képviselő-testületi határozat**

Palotás, Kisbágyon és Szarvasgede Községek Önkormányzatainak Képviselő-testületei a Palotási Közös Önkormányzati Hivatal 2023. évi tevékenységéről szóló beszámolót elfogadták.

 **Határidő:** azonnal

 **Felelős**: dr. Horkai-Tóth Gabriella jegyző

A képviselők részéről további kérdés, észrevétel nem hangzott el, Palotás község polgármestere megköszöni a képviselők részvételét, az együttes ülést bezárja.

Szabó Mihály Nagy Attiláné Kovács Ottó Béla

polgármester polgármester polgármester

 dr. Horkai-Tóth Gabriella

 jegyző